Santie is 'n dierbare mens, gasvry, vriendelik en het ons gemaklik laat voel. Haar plekkie is presies dit wat ek nodig gehad het vir 'n lekker seevakansie!
Tannie Santie is die mees dierbare en gasvrye vrou op aarde en stap regtig 'n myl verder vir haar gaste. Dis 'n rustige en gees-vervullende omgewing om net weer opnuut krag te kry.
Alles omtrent die gastehuis is puik. Dis soos jou eie woonstelletjie. Die gasvrou is baie vriendelik en pla nie elke 5 minute nie. Dis voorwaar op die strand en rustig. Hier kan jy in vrede rus met jou eie braai ook nogal.
My kort verblyf by 14 Penguin Place, was presies wat ek gesoek het. 'n Kamer met die mees ideale see-uitsig, op die strand, klein en-suite badkamer (beide staan- en sitstort en 'n bad). Plus 'n klein kombuisie (met gratis pap, koffie, melk en sap). Die gashere is vriendelik en plat op die aarde. Ek sou vir enige enkellopende of paartjie wat graag wou wegbreek vir 'n naweek by die see (op 'n begroting), 14 Penguin Place voorstel. Dit was lekker!
Santie Loubser het ons werklik soos familie laat voel op ons aankoms. Die kamer wat ons bespreek het was "a room with a view". Dit is net soos op die werfblad, asemrowend. Dit het gevoel soos 'n tweede wittebrood om net te kan opstaan en direk van die kamer strand toe te kan loop. Die prys is billik en die kamer dekor gepas vir die prys. Ons gaan definitief weer bespreek. Dankie Santie vir 'n onvergeetlike naweek.
Was baie vriendelik ontvang deur eienaars waarby hulle ons (my man en 7 jarige) na ons verblyf heen begelei het. Toegang to die verblyf vorm deel van eienaar se huis - sou verkies vir 'n afsonderlike toegang. Die uitleg van die verblyf was ongemaklik. Een groot pluspunt van die verblyf is dat dit reg op die strand is.
Pragtige plekkie reg langs die see. Het baie welkom gevoel en die woonstel het als wat mens nodig het net 'n entjie van die Kaapse gewoel af.